Po 37. členu statuta Zveze kulturnih društev občine Ivančna Gorica je Izvršni odbor na svoji seji dne 7. decembra 2016 sprejel naslednji

**P R A V I L N I K**

**O PRIZNANJIH ZVEZE KULTURNIH DRUŠTEV OBČINE IVANČNA GORICA**

1. **člen**

Zveza kulturnih društev občine Ivančna Gorica (v nadaljevanju ZKD občine Ivančna Gorica) v skladu z 37. členom svojega statuta podeljuje priznanja posameznikom in skupinam/društvom za prostovoljno delo, zasluge in izjemne dosežke na prodočju ljubiteljske kulturne dejavnosti v Občini Ivančna Gorica.

1. **člen**

Podeljujejo se Jurčičeva priznanja in Jurčičeve plakete. V sodelovanju z Občino Ivančna Gorica jih podeljuje Zveza kulturnih društev občine Ivančna Gorica in sicer za vsa področja kulturnega ustvarjanja.

1. **člen**

Jurčičeva priznanja se podeli:

* **Jurčičevo priznanje za mlade**

Priznanje lahko prejmejo otroci in mladi do 18. leta starosti.

Merila so: čas aktivnega delovanja, posebni dosežki ali uspehi, število nastopov ali obseg aktivnosti oz. delovanja.

* **Jurčičevo priznanje za podporo**

Priznanje se podeli posameznikom ali skupini, ki niso v vodstveni funkciji društva, a so pomembno prispevali k delovanju ali razvoju skupine, društva ali kulturne dejavnosti.

Merila so: pomoč, podpora ali viden prispevek k delovanju in razvoju skupine, društva ali kulturne dejavnosti.

Jurčičeve plakete se podeli:

* **Jurčičeva plaketa posamezniku**

Posamezniku za večletno delo v ljubiteljski kulturi, posebne dosežke, umetniško vodenje ali pedagoško-mentorsko delo.

Merila so: čas delovanja, posebni dosežki in uspehu, obseg aktivnosti oz. delovanja.

* **Jurčičeva plaketa skupini**

Plaketo lahko prejmejo skupine ali društva za izjemne rezultate na posameznem področju kulturnega ustvarjanja.

Merila so: posebni dosežki, število nastopov ali gostovanj ali projektov ter obseg delovanja zadnjih dveh let.

1. **člen**

Priznanja se podeljujejo bienalno, torej na vsaki dve leti, na osrednji občinski proslavi ob slovenskem kulturnem prazniku – 8. februarja.

1. **člen**

O prejemnikih Jurčičevih plaket in priznanj odloča Izvršni odbor ZKD občine Ivančna Gorica.

1. **člen**

Predloge za podelitev Jurčičevih plaket in priznanj lahko podajo posamezniki, skupine ali društva v pisni obliki in z obrazložitvijo na naslov ZKD občine Ivančna Gorica.

Predlog za priznanja mora vsebovati:

* predlagateljevo ime in naslov,
* predlagančevo ime in naslov,
* pisno utemeljitev predloga in
* podpis predlagatelja.

 Predlogu so lahko predložena tudi strokovna mnenja, recenzije, priporočila in drugo.

1. **člen**

V skladu z 37. členom statuta ZKD občine Ivančna Gorica odloča o izvedbi podelitve, načinu priprave Jurčičevih plaket in priznanj Izvršni odbor ZKD občine Ivančna Gorica.

1. **člen**

Letno se lahko podeli skupno 8 Jurčičevih plaket in Jurčičevih priznanj, podelitev je javna.

1. **Člen**

ZKD Ivančna Gorica lahko o razpisu in priznanjih obvešča javnost in društva preko ali lokalnega glasila, spletne strani ali pisno.

1. **člen**

Vodstvo zveze lahko podeli tudi izjemna priznanja, o katerih vsebini, kraju in času podelitve odloča sproti Izvršni odbor ZKD občine Ivančna Gorica.

1. **člen**

Priznanje ostaja v trajni lasti prejemnika in mu ga Zveza kulturnih društev Ivančna Gorica ne more odvzeti ali preklicati.

1. **člen**

Ta pravilnik začne veljati takoj, ko ga sprejme Izvršni odbor ZKD občine Ivančna Gorica.

Ivančna Gorica, 7. 12. 2016

Maja Lampret

Zveza kulturnih društev občine Ivančna Gorica